****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 13. veebruar 2023 nr 1-9/23/14

Algus kell 16.00, lõpp kell 17.33

**Koosolekut juhatas** Juhan-Mart Salumäe (Teamsis)

**Protokollis** Elika Vahter

**Võtsid osa liikmed:** Marje Aavik, Margit Kirss (Teamsis), Allan Praats (Teamsis), Priit Pramann (Teamsis), Jaak Pihlak (Teamsis), Juhan‑Mart Salumäe (Teamsis), Lii Susi, Margit Suurmets (Teamsis)

**Puudusid:** Kati Kivja, Griseldis Künnapuu, Harri Künnapuu, Külli Salumäe

**Võttis osa asendusliikmed:** Raul Kukk (Teamsis), Kert Kärner (Teamsis),Laineli Parrest (Kati Kivja asendusliige)

**Koosolekul viibisid:** linnaarengu peaspetsialist Reet Alev,Viljandi Kesklinna Kooli direktor Kaija Kits, linnavolikogu liige Jane Koitlepp (Teamsis), Viljandi Kaare Kooli direktor Epp Kongas, abilinnapea Kalvi Märtin (Teamsis), Viljandi Paalalinna Kooli direktor Aavo Palo, Viljandi Jakobsoni Kooli direktor Tauno Tilk, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjon kinnitas päevakorra.

**PÄEVAKORD:**

1. Viljandi linna haridusasutuste juhtidega ümarlaud

2. Viljandi maakonna arengustrateegia 2035 (2023/165)

3. Muud küsimused

**PÄEVAKORRAPUNKT NR 1**

**Viljandi linna haridusasutuste juhtidega ümarlaud**

**KUULATI:**

T. Tilk andis ülevaate Viljandi Jakobsoni Kooli rõõmudest ja muredest.

E. Kongas andis ülevaate Viljandi Kaare Kooli rõõmudest ja muredest.

K. Kits andis ülevaate Viljandi Kesklinna Kooli rõõmudest ja muredest.

A. Palo andis ülevaate Viljandi Paalalinna Kooli rõõmudest ja muredest.

**Peamised tähelepanekud:**

* Eksisteerib arvestatav lõhe linna palgal olevate töötajate ja õpetajate töötasude vahel, mis tuleneb riiklike alammäärade muutusest
* Kooli päevakavasid plaanitakse erinevates koolides üle vaadata selliselt, et õpilaste päev pole liialt tükeldatud
* Tugispetsialistide olemasolu tuleb tagada kõikides koolides võrdväärselt
* Viljandi Kaare Kooli tulevik vajab rohkem selgust
* Arendus- ja projektijuhi ametikoha vajadus on olemas nii Kesklinna kui ja Paalalinna Koolis.
* Viljandi Paalalinna Kooli ruumipuudus seab õppetööle omad piirid.
* Keelatud ainete levik (nt e-sigaretid) valmistab muresid.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 2**

**Viljandi maakonna arengustrateegia 2035 (2023/165)**

**KUULATI:**

R. Alev - Viljandimaa Omavalitsuste Liit on koostanud Viljandi maakonna arengustrateegia 2035 eelnõu ning esitanud selle koos lisadega heakskiitmiseks kõigile Viljandi maakonna valla- või linnavolikogudele. Viljandi maakonna arengustrateegia 2035 eelnõu lisadeks on Viljandimaa tervisedenduse strateegia aastani 2035, Viljandi maakonna arengustrateegia 2035 tegevuskava, statistiline ülevaade Viljandi maakonna arengust, tagasivaade tehtule 2019-2022 ning arengustrateegia koostamise protsess ja kaasamine.

Koosolekult lahkus L. Susi.

**Tähelepanekud:**

J.-M. Salumäe- Ideede kaal on ebaproportsionaalne ning Viljandi ideed, mis on maakondliku ulatusega ei ole sisse saanud (nt kliimakava).

Koosoleku juhataja küsis, kas keegi nõuab hääletust. Hääletust ei nõutud.

**OTSUSTATI:**

Toetada eelnõu „Viljandi maakonna arengustrateegia 2035 (2023/165)“.

**PÄEVAKORRAPUNKT NR 3**

**Muud küsimused**

**KUULATI:**

J.-M. Salumäe – Jälgimine, mis viiruste levik teeb, aga proovime edaspidi võimalikult suurearvuliselt ikkagi raekotta tulla.

**OTSUSTATI:**

Informatsioon võeti teadmiseks.

(allkirjastatud digitaalselt) (allkirjastatud digitaalselt)

Juhan-Mart Salumäe Elika Vahter

koosoleku juhataja protokollija